nb de en da da en da da da fr da da da da de da da de en da en en it de da da da es hu da de da sv it en en es de it en es en de nl en fr es en en sv es ceb da da eo da da en en de de en en fr en en en fr en it fi en en en en en nb fi en en en de nds en sv de en sv it en nn de en en de en en fi en en sv it en da it en es nl en de de en fr en en en en en en da de en da it en nds es da da da en fr nb en de sv de nn hu fr en en da en sv en en fi de en en en de da en ceb da sv es de es es eo en da da da da da da it de en da sv da da da da en da da da da da da nb nb nb de nb nb de sv da de da da da da da da nb da nb da nb da da sv da da da da nb da en da da da da da da da da da da da da da nb da da da en nb da da da da nb da en da da da nb da da da da da da da da da da da da da da da da da da da da da da da da da da nb da da da da da da da da nb da da da da da da da da en en it en en it en en it en en it en en it nb en it en fr it da da da da de da da nb en da da da da nb sv sv da da nb da da nb da nb da da de it de it da da da da da da da nn da it it da da da da da de da da ro da en ro da sv da da fr da da de da da de de da da da da en da da da da en de en en en da sv sv en es da en da da de da da da da en en sv da fr da sv da ja da nb da da da da da da de da da ro it en de en en en en de de en it it fr it en nl it da
Rejse til New Zealands unikke lodges og naturoplevelser
33 320 320 KONTAKT OS
Wellness for krop og sjæl
Unikke lodges og naturoplevelser i New Zealand
18 dage fra 170.500 kr.
Fjorde, bjerge og højt til himlen på sydøen. vin og varme kilder på nordøen. og masser af gourmet.
Den perfekte New Zealand-rejse for jer, der vil opleve højdepunkterne på kortest mulig tid både på Sydøen og Nordøen. I bor på nogle af de bedste lodges indhyllet af unik og altopslugende, smuk natur og total ro. Glæd jer til tosomhed, afslapning og spektakulære oplevelser til lands, til vands og fra luften.
Sig hej i Singapore og oplev New Zealands bedste lodges
Efter et kort ophold i Singapore, hvor I overnatter på designhotellet Te Warehouse 5* og har tid til at opleve storbyen, ankommer I til Queenstown på New Zealands Sydø. I henter her den lejebil, som under jeres ophold på Sydøen gør det let for jer at opleve mest muligt og komme fra lodge til lodge. Glæd jer til ophold i Queenstown, Wanaka, Lake Tekapo og Pigeon Bay (Akaroa) før I flyver videre til Napier, hvor I får en ny lejebil. På Nordøen oplever I Hawke’s Bay og skal bo på kanten af Lake Tarawera ved Rotorua.
New Zealands bedste og prisvindende lodges 4-5*
At flyve og sejle i det guddommelige Fiordland
Jetboat og vandretur i Mount Aspiring National Park
Cykeltur mellem vingårde ved Hawke's Bay
Svovldampende undergrunde og hotspots i Rotorua
australienognewzealand  newzealand  christchurch  fiordland  wanaka  queenstown  kaikoura  napieroghawkesbay  rotorua  asien  singapore  byerinewzealand  nationalparkerinewzealand  eventyrerensverden  gastronomiisærklasse  eksklusivt  romantik  bofleresteder(rundrejseietland)  kør-selv  kulturogeventyr  naturogsafari  rejservelegnettillangrejsetid
Gennemtænkt rute - Hvis I vil
Mærk roen i New Zealand
New Zealand er en på alle måder mageløs destination med natur så smuk, at de fleste kun tør drømme om det. Fra endeløse områder med frodige vinmarker til landlig idyl med rindende floder, skove og landbrug til nationalparker med enorme bjerge med gletsjerklædte toppe og meget mere. New Zealand har det hele, og I skal opleve det på denne rejse.
Dag 1 - 2 AFGANG FRA KØBENHAVN
I flyver fra København til Singapore, hvor I lander på dag 2. Her bliver I hentet og kørt til Te Warehouse Singapore 5*, hvor I har én overnatning i et River View Room. Hotellet er designet i et gammelt pakhus fra 1895, og indretningen overrasker på alle måder ved at have et moderne og industrielt udtryk fyldt med historiske detaljer. Samtidig har hotellet en af Singapores hotteste chefkokke, som kan forkæle jer med gastronomi.
Dag 3 - 4 UDFORSK SINGAPORE OG FLYV TIL NEW ZEALAND
Efter en god nats søvn har I har tid til at opleve Singapore (afhængigt af jeres videre fly til New Zealand). Te Warehouse Singapore ligger i området Robertson Quay på flodkanten. Herfra har I bl.a. et kvarter til fods til Chinatown, hvor I via hotellet gratis kan deltage i en guidet rundtur, der tager jer tæt på Chinatowns skjulte perler og lokalliv.
Kurs mod Queenstown i New Zealand
Senere på dag 3 flyver I fra Singapore via Sydney til Queenstown på den newzealandske Sydø, hvor I lander på dag 4. Vel fremme henter I jeres lejebil og kører til Matakauri Lodge 5*, som ligger på kanten af Lake Wakatipu kun 10 minutters kørsel fra Queenstown.
Lufthavnen ligger kun 25 minutters kørsel fra lodgen.
Matakauri Lodge på kanten af Lake Wakatipu
På Matakauri Lodge kan I glæde jer til at starte ferien for alvor med storslået natur og masser af mulighed for forkælelse og afslapning. Overalt på lodgen har I udsigt ud over den fredfyldte Lake Wakatipu og omgivet af de majestætiske Remarkables bjerge. Lodgens værtspar tager varmt imod jer og sørger for, at I får en uforglemmelig oplevelse. Derudover er her en skøn lille spa med jacuzzi og lille infinity-pool samt udsøgt restaurant, hvis menukort ændres dagligt baseret på sæsonens råvarer.
Her bor I tre nætter i en Double suite inkl. morgenmad og lette snacks og drinks, som dagligt serveres inden aftenenes middag.
Dag 5 QUEENSTOWN PÅ EGEN HÅND
I vågner op til en udsigt så smuk ud over Lake Wakatipu, at I mister pusten en smule. Hvor er det smukt. Heldigvis har I hele dagen på egen hånd til at slappe af, nyde livet i spaen eller tage på eventyr. Queenstown er New Zealands store legeplads og det fortryllende landskab inviterer til store naturoplevelser til vands, til lands og fra luften året rundt. Her er både svævebaner, smukke sejlture, mulighed for at rafte, springe bungy-jump, cykle, vandre og meget mere. Tag eksempelvis på en guidet tur i 4WD gennem naturscenerier, der har dannet kulisserne for film som Hobitten.maven ned ad bjergtoppen.
Dag 6 FLYV OG SEJL I DET GUDDOMMELIGE FIORDLAND
I dag går turen til Milford Sound, også kaldet verdens 8. vidunder. Efter en god morgenmad kører I til Queenstown Lufthavn, hvor et lille fly med plads til otte passagerer holder klar til at tage jer med op over endeløse bjerge og snedækkede gletsjertoppe til ikoniske Milford Sound. Flyveturen varer cirka 35 minutter, så I har god tid til at tage billeder og suge hvert et øjeblik til jer. I skifter nu flyveren ud med en båd, der tager jer med ud på floden, som er et paradis med stejle bjerge, rindende vandfald, og tempereret regnskov. Måske et par sæler, pingviner eller delfiner hilser på undervejs?
Sejl og nyd frokost
I nyder en dejlig frokost ude på floden og lader jer bagefter flyve retur til Queenstown. Ruten er naturligvis end anden, end den I kom fra, så I får oplevet endnu mere af landskabet på disse kanter.
Dag 7 KØR FRA QUEENSTOWN TIL WANAKA
Efter morgenmaden pakker I bilen og sætter kurs mod Wanaka. Vi anbefaler, at I kører ad Crown Range Road de cirka 70 km. fra Queenstown til Wanaka. Køreturen tager omkring en time i bil, så tag jer endelig tid til at nyde de spektakulære udsigter undervejs og gør eksempelvis et kort stop i den lille guldgraverby Arrowtown med hyggelige huse og caféer. I fortsætter gennem Wanaka, hvor I får et glimt af Wanaka Lake og Mount Aspiring National Park. Et landskab, der følger jer de knap 20 minutter i bil fra Wanaka til Mahu Whenua Ridgeline Home 4+*.
Landlig idyl på Mahu Whenua
Mahu Whenua er omgivet af 100.000 tønder uspoleret land med grønne marker, store bjerge, smukke dale og rindende floder. Lodgen har et landligt udtryk, der matcher de dramatiske omgivelser med rustikke naturmaterialer såsom bjælker i loftet og rå stensætningsmure. Her emmer af ro, og de fleste trækker helt automatisk vejret en kende dybere. Samtidig har Mahu Whenua New Zealands nok flotteste hestestalde med ridehus, som har frit kig til Mount Aspiring National Parks bjerge, der troner i det fjerne. Uanset om I er til heste eller ej, så und jer selv at opleve staldene.
Lodgen har sin egen kok, der sørger for, at I bliver forkælet fra morgen til aften. I har både morgenmad, frokost, aftensmad, afternoon tea og soft drinks inkluderet i jeres ophold, og før aftensmaden serveres der kanapeer med et glas vin.
Her skal I bo to nætter i en Kereru Suite.
Dag 8 JETBOAT OG LILLE VANDRETUR I MOUNT ASPIRING NATIONAL PARK
Det er uundgåeligt at rejse til New Zealand på disse kanter uden at opleve Mount Aspring National Park! I bliver hentet på Mahu Whenua eller kører selv til det aftalte mødested i Wanaka (tal med jeres rejserådgiver om, hvad der passer jer bedst).
Her går I om bord i en jetboat, som sejler jer afsted på Matukiti-floden omgivet af høje bjerge med gletsjere og rindende vandfald, der strømmer ned i floden. I lægger til på skøn uberørt englignende grønplet med udsigt til gletsjerflod og bjerge, og vandrer med jeres guide ind i, hvad de første immigranter så som bøgeskov. I vil få god introduktion til new zealandsk flora og fauna. Retur med jetboat.
Tid på egen hånd på Mahu Whenua
I har resten af dagen på egen hånd på Mahu Whenua. I kan tage på aktiviteter fra lodgen såsom vandreture, fisketure, rideture m.m. og lodgens værter hjælper gerne med at arrangere for jer.
Dag 9 KØR FRA WANAKA TIL LAKE TEKAPO
I pakker bilen og kører de cirka 200 km. fra Wanaka til Lake Tekapo. Turen tilbagelægges på 2,5 time ad det dramatiske Lindis Pass, der forbinder Central Otago med Mackenzie Basin. Slå eventuelt et smut ind om foden af New Zealands højeste bjerg Mt. Cook. Her finder I også et museum for den første bjergbestiger af Mt. Everest og naturligvis også Mt. Cook, Sir Edmond Hillerary, en af deres egne.
Ranginui Bed & Breakfast
Lake Tekapo er hjem for de kønneste naturomgivelser, og I skal bo på Ranginui Bed & Breakfast 4* ved gletsjersøen af samme navn med udsigt til Southern Alps. Lodgen har kun tre værelser og værtsparret sørger for, at I føler jer hjemme som gæster hos gode venner.
I skal bo i en Double Suite, der er indrettet i en moderne, nordisk stil med udsigt til søen og bjergene, der især i stjernehimlens skær er uforglemmelig!
Dag 10 KØR FRA LAKE TEKAPO TIL PIGEON BAY
Bedst som det tænkes umuligt, at noget kan toppe de forrige dages oplevelser, kan I godt begynde at glæde jer. Turen går nu 280 km. fra Lake Tekapo til Pigeon Bay mellem Akaroa og Christchurch, hvor I skal bo to nætter på Annandale SeaScape 4+* i en 176 m2 stor, privat villa omsluttet af 7250 tønder land på kanten af Whitehead Bay. Her er ikke en nabo i miles omkreds. Bare jer, den luksuriøse villa og den smukke, smukke udsigt ud over bugten, hvor et par sæler og delfiner i ny og næ kigger forbi. Er I klar til at lukke verden ude for en stund?
Inklusiv morgenmad og gourmet
I har morgenmad og tre retters gourmetmenu inkluderet i jeres ophold, som tilberedes af lodgens kok og leveres direkte til jeres villa, hvor I selv anretter middagen. Et koncept de kalder for ”We create, you serve”.
Dag 11 TOSOMHED I ANNANDALE SEASCAPE
I dag er tiden helt jeres egen. Med en villa så fantastisk kan det være lokkende blot at blive her og nyde tosomheden.
Vi anbefaler dog, at I også får et glimt af naturen omkring jer eksempelvis på cykel eller på en skøn vandretur. I kan låne cykler på Annandale Homestead og aftaler blot med lodgens værtspar, hvis I har nogen ønsker til oplevelser i dag.
Dag 12 FLYV FRA SYDØEN TIL NORDØEN
Efter oplevelsesrige dage på New Zealands Sydø sætter I nu kurs mod Nordøen. I kører 75 km. fra Annandale til Christchurch på cirka 1,5 time, hvor I afleverer bilen og flyver til Napier.
Kør fra Napier til Hawke's Bay
Vel fremme i Napier på New Zealands Nordø henter I en ny lejebil og kører til Te Farm at Cape Kidnappers 5* ved Hawke's Bay. Lodgen har vundet flere priser, og I kan glæde jer til at opleve femstjernet luksus serveret på en afslappet og personlig måde. Tusindvis af tønder land spreder sig for fødderne af jer på Cape Kidnappers, og I kan nyde en fortryllende udsigt ud over Det Sydlige Stillehav, der slår meterhøje bølger mod klipperne ved kysten. Her er skove og grønne marker, og golfentusiaster kan slå deres folder på en af verdens bedste golfbaner.
Fantastisk udsigt og gourmet
I skal bo tre nætter i et Double Room med egen balkon og udsigt til det fantastiske landskab (inkl. morgenmad og gourmetmiddag). Råvarerne dyrkes på farmen og hentes lokalt i regionen, og kokken fremtryller nye kulinariske oplevelser til jer hver dag. Selve området Hawke’s Bay kaldes også for New Zealands frugt og grønt have.
Dag 13 HELE DAGEN ER JERES
I har hele dagen på egen hånd og kan eksempelvis nyde ferielivet med lidt forkælelse i lodgens spa eller tage på en guidet vandre-, cykel-, ride- eller fisketur. I kan også sejle kajak, spille en runde golf eller møde ’andre lokale’, nemlig sulerne, der holder til her.  Lodgens værtspar hjælper gerne jer med at arrangere dagen, helt som I ønsker den.
Dag 14 PÅ CYKEL MELLEM VINRANKERNE I HAWKE'S BAY
Hawke’s Bay er ikke bare idyllisk, smuk natur, men også et af New Zealands bedste og ældste vindistrikter. Vingårdene er mange, og området er især kendt for at producere fremragende vine såsom Merlot, Cabernet Sauvignon og Chardonney.
I dag skal I nyde en skøn cykeltur, hvor I både oplever en masse af naturen og har mulighed for at smage en masse vin, ost og god mad undervejs (vinsmagning og mad er ikke inkluderet).
Spænd hjelmen, hop på cyklen og glæd jer til en oplevelsesrig dag med sol i ansigtet! Jeres guide kender ruten, så bare følg med.
Dag 15 KØR FRA HAWKE’S BAY TIL ROTORUA
Efter et par dejlige dage med landlig idyl og cykelmotion er det igen tid til at pakke bilen. Fra Hawke's Bay kører I i dag 220 km. til Solitaire Lodge, der ligger 40 minutter fra Rotorua. Køreturen tager cirka tre timer og byder på et varieret landskab med rå bjerge, grønne dale og åbne marker.
Bo på kanten af Tarawera-søen
Solitaire Lodge 4* er indhyllet af bregneskov på kanten den billedskønne Tarawera-sø med den uddøde Vulkan Mount Tarawera vogtende i det fjerne. Lyt til fuglenes kvidren og lad jer forelske i den lille, charmerende lodge, der med et simpelt og rustikt design lader sine omgivelser komme til deres fulde ret.
Her har I to nætter i en Executive Double Suite inklusiv morgenmad, aftensmad, kanapéer og vin hver eftermiddag samt fri minibar.
Dag 16 ROTORUA PÅ EGEN HÅND
I vågner op til den smukke solopgang, mens tågen danser på søens blanke overflade. Hvad skal I lave på jeres sidste hele rejsedag i New Zealand? Tiden er helt jeres egen og oplevelsesmulighederne er mange.
Lån eksempelvis lodgens jolle eller kajakker og sejl afsted på søen med en picnickurv. Eller lad værterne sejle jer ud til Taraweras varme kilde, der er som en naturlig oase omgivet af bregneskov, hvor I kan bade (husk badetøj). Vil I have større oplevelser, kan I tage på en guidet tur til Mount Tarawera i firehjulstrækker, til fods eller måske endda fra luften med vandfly?  Eller cruise fra havnen i Whakatane (1,5 times kørsel fra Solitaire Lodge) til White Island, der er New Zealands mest aktive vulkan. Rotorua byder på masser af Maori-kultur, varme spabade, termiske undergrunde, farverige søer og mineralske terrasser, alt sammen inden for kort køreafstand.
Dag 17 - 18 FARVEL TIL NEW ZEALAND
Jeres rundrejse i New Zealand er ved at være ved vejs ende. Rejsen har uden sidestykke været helt fantastisk og bagagen er fyldt med minder om alt det, I har oplevet.
I kører til Rotorua, hvor I afleverer bilen og stiger på et fly, der bringer jer mod København via Auckland og Singapore. I ankommer i København på dag 18.
Det skal I opleve på jeres rejse
Undervejs skal I naturligvis have nogle af de absolut største oplevelser, det er muligt at få i New Zealand. I skal flyve i et lille fly over det guddommelige Fiordland, hvor I også skal sejle på Milford Sound tæt på vandfald til fjordens munding.
I Mount Aspiring National Park skal I sejle i jetboat på Matukituki-floden og på en lille vandretur gennem bøgeskove. Begge nationalparker har dannet kulisser for scener i film som Ringenes Herre og Hobitten, og vil helt sikkert forundre og være et livsvarigt minde. Glæd jer også til at cykle mellem vinranker og vingårde i New Zealands ældste vindistrikt Hawke´s Bay.
Kom helt tæt på den flotteste natur i Fiordlandet
Halvdagstur til Mount Aspiring National Park, Wanaka
På cykel gennem Mendozas vinland
Her skal I bo på jeres rejse
Vi har håndplukket de absolut bedste 4* til 5* lodges til jer. Flere af dem har vundet priser og er medlem af Luxury Lodges of New Zealand, der er kendetegnet ved at være suveræn service, luksus og forkælelse i de allersmukkeste og mest unikke omgivelser.
I Queenstown bor I eksempelvis på kanten af Lake Wakatipu med Te Remarkables i det fjerne. Ved Wanaka bor I på Mahu Whenua Ridgeline Homestead med udsigt til den spektakulære Mount Aspiring National Park.
På Annandale bor I i en 176 m2 stor villa med store glaspartier og panoramaudsigt til Whitehead Bay, hvor I ikke har en nabo i miles omkreds. Sådan fortsætter det fra start til slut, og I kan godt forberede jer på gang på gang at lade jer overvælde af, hvor storslået og varieret New Zealands natur er.
Queenstown, Byer i New Zealand, New Zealand
Wanaka, Byer i New Zealand, New Zealand
Mahu Whenua Ridgeline Homestead, Wanaka
Christchurch, Byer i New Zealand, New Zealand
Ranginui Bed & Breakfast, Lake Tekapo
Christchurch, Byer i New Zealand, New Zealand
Napier og Hawkes Bay, Byer i New Zealand, New Zealand
Te Farm at Cape Kidnappers, Hawke’s Bay
Rotorua, Byer i New Zealand, New Zealand
Intervallerne i prislisten angiver den pris (i dkr.), vi forventer at kunne lave den beskrevne rejse indenfor. Endelig pris afhænger af ledig flykapacitet på den udrejsedato, I vælger, samt ledige værelseskategorier.
Ring til os vedrørende priser over jul og nytår. Dobbelt: v/2 pers., enkelt: v/1 pers. i værelse, suite, villa el. kahyt.
Fly København - Singapore // Rotorua via Auckland - København
1 nat på Warehouse Hotel 5* i Singapore i River View Room, inkl. morgenmad og transfer til/fra lufthavnen
Fly Singapore - Queenstown via Sydney
Billeje fra Queenstown til Christchurch (9 dage Hyundai ix35 Elite eller lign. med automatgear og aircondition inkl. fri kilometer og fuld forsikring)
3 nætter på Matakauri Lodge 5*, Queenstown. Double Suite inkl. morgenmad og aftensmad
Oplevelse: Kom helt tæt på den flotteste natur i Fiordlandet
2 nætter på Mahu Whenua Ridgeline Homestead 4+*, Wanaka. Kereru Suite inkl. helpension, afternoon tea og soft drinks
Oplevelse: Halvdagstur til Mount Aspiring National Park, Wanaka
1 nat på Ranginui Bed & Breakfast 4*, Lake Tekapo. Double Suite inkl. morgenmad
2 nætter på Annandale SeaScape 4+*, Pigeon Bay. Privat villa inkl. halvpension
Indenrigsfly Christchurch - Napier
Billeje fra Napier til Rotorua (5 dage Hyundai ix35 Elite eller lign. med automatgear og aircondition inkl. fri kilometer og fuld forsikring)
3 nætter på Te Farm at Cape Kidnappers Lodge 5*, Hawkes Bay. Double Room inkl. halvpension
Oplevelse: På cykel gennem vinrankerne ved Hawke’s Bay
2 nætter på Solitaire Lodge 4*, Rotorua. Executive Double Suite inkl. halvpension
Detaljeret bog med kort over New Zealand
Pris per person ved 2 voksne
Unikke lodges og store naturoplevelser i New Zealand
Intervallerne i prislisten angiver den pris, vi forventer at kunne lave den beskrevne rejse indenfor. Den endelige pris vil afhænge af, hvilke fly der har ledig kapacitet på den udrejsedato, I vælger, samt hvilke værelseskategorier der er ledige.
Afbestillings- og rejseforsikring, vi anbefaler Gouda
Det er muligt at gøre stop i både Singapore og Sydney på udrejsen, eller fx kun stop i Sydney.
TAL MED EN EKSPERT
Vi skræddersyer jeres rejse til New Zealand
Alt på denne rejse kan skræddersys efter jeres ønsker. Vil I eksempelvis hellere have et stop-over i Sydney end Singapore, er det muligt. I Kan også forlænge rejsen med badeferie på Fiji eller tilføje flere oplevelser og dage i New Zealand. Tal med jeres rejserådgiver om alt det I gerne vil opleve og om særlige ønsker til komfort undervejs.
Vær opmærksom på, at alle de udvalgte lodges har få værelser. Vi anbefaler derfor, at I bestiller rejsen i god tid!
Vi glæder os til at høre om jeres rejsedrømme
Fortæl os om jeres rejsedrømme eller book et møde
Sådan bestiller du en rejse
Ring på 33 320 320, book et møde eller kontakt os.
Ønsker og gode råd
Tal med en rejserådgiver om jeres ønsker. Få inspiration og hør om deres personlige anbefalinger.
I får en rejseplan
Vi sammensætter rejsen ud fra jeres ønsker. I får et rejsesite med alle oplysninger samlet ét sted.
Når I er tilfredse, accepterer I tilbud og betaler depositum. Vi booker alt, som vi har aftalt det.
I er velkomne med spørgsmål. Vi opdaterer rejsesitet med rejsepapirer, og følger op, når I er hjemme igen.
Vil du tilmeldes vores nyhedsbrev med rejseinspiration?
Ja tak, jeg vil gerne modtage nyhedsbreve, artikler, tilbud, events (eks. foredrag, arrangementer, messer), konkurrencer, gratis billetter samt inspiration til rejser og oplevelser fra Nyhavn Rejser via e-mail, sms og sociale media, herunder notifikationer på Facebook og Facebook Messenger. Jeg giver desuden tilladelse til, at Nyhavn Rejser må henvende sig om udvidelse af mit samtykke. Du kan altid tilbagekalde min tilmelding ved at klikke på ”Afmeld nyhedsbrev” nederst i nyhedsbrevet – eller ved at kontakte Nyhavn Rejsers kundeservice. Læs vilkår her.
Vi behandler de personoplysninger du har afgivet i forbindelse med din henvendelse. Dine oplysninger bliver opbevaret betryggende og ud fra principperne i vores privatlivspolitik
Nyhavn Rejser Tryghed giver dig fuld tryghed på din rejse. Du er naturligvis dækket af pakkerejseloven, men hvad vigtigere er, så har vi et rutineret hold af dedikerede rejseeksperter, som altid er på forkant med din rejse og træder til, hvis du har brug for hjælp – ofte inden du selv opdager det. Det er det, vi mener, når vi siger, at en Nyhavn-rejse er følelsen af frihed. Uden bekymringer. Læs mere her.
At rejse med os
Rejs i en corona-tid
Folke Bernadottes Allé 7
Mandag - fredag: kl. 10:00 - 16:00
Lad os skræddersy din rejse
Som kunde hos Nyhavn Rejser får I personlig vejledning og gode råd om alt fra unikke oplevelser til valg af rute og hoteller fra en ekspert, der har prøvet det hele selv.
Vi finder det, du ikke finder.
Vi glæder os til at høre om jeres rejsedrømme
Fortæl os om jeres rejsedrømme eller book et møde